钦定古今图书集成/理学汇编/学行典/第238卷 > 童蒙
## 钦定古今图书集成/理学汇编/学行典/第238卷 > 童蒙

按《建昌府志》：“童蒙，字敏求，南城人。由进士官至承议
郎，知蕲州。未第时，居城北郭外曰塔步，贫甚，聚小儿
学以自给。蒙壮年貌伟，邻室处女素慕之，一夕排闼
来奔，蒙力拒之，曰：‘尔尚未适人，如此则坏尔处子之
身，谁肯娶尔？若终与为夫妇，则贫窭无以相活，脱或
彰败，彼此获罪，甚不可也。宜速归，我亦不语，仍不可’”
令他人得知。女不肯去，曰：“苟不见容，当死于此耳。”蒙
百方譬解，终不及乱，女叹惋涕泣而退。蒙不复居其
地，托故徙焉。蒙后登政和五年进士第。